En lo latín tardano de ciertas provincias romanas bi habió una masiva entrada de chermanismos como consequencia de las invasions de pueblos chermanicos adintro de las mugas de l'Imperio, a on que creyoron los reinos chermanicos que substituyoron a l'Imperio Román d'Occident. Estos chermanismos serán heredaus por las luengas romances occidentals en diferents circunstancias. En las provincias orientals lo impacto de los pueblos chermanicos estió menor y amés se produció la segunda ondada d'invasions barbaras con pueblos eslavos y turquicos que borroron lo sinyal lingüistico de l'anterior presencia de pueblos como los godos u los chepidas que quasi no han transmeso palabras a las luengas romances orientals.